CELEX: 32020D0564
Language: el
Date: 2020-04-23 00:00:00
Title: Απόφαση (ΚΕΠΠΑ) 2020/564 του Συμβουλίου της 23ης Απριλίου 2020 για την τροποποίηση της απόφασης (ΚΕΠΠΑ) 2018/298 σχετικά με τη στήριξη της Ένωσης στις δραστηριότητες της προπαρασκευαστικής επιτροπής για την Οργάνωση της Συνθήκης για την Πλήρη Απαγόρευση των Πυρηνικών Δοκιμών (CTBTO) για την ενίσχυση των δυνατοτήτων της στην παρακολούθηση και την επαλήθευση, και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

24.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 130/27
               
            
         ΑΠΟΦΑΣΗ (ΚΕΠΠΑ) 2020/564 ΤΟΥ ΣΥΜΒΟΥΛΙΟΥ
         της 23ης Απριλίου 2020
         για την τροποποίηση της απόφασης (ΚΕΠΠΑ) 2018/298 σχετικά με τη στήριξη της Ένωσης στις δραστηριότητες της προπαρασκευαστικής επιτροπής για την Οργάνωση της Συνθήκης για την Πλήρη Απαγόρευση των Πυρηνικών Δοκιμών (CTBTO) για την ενίσχυση των δυνατοτήτων της στην παρακολούθηση και την επαλήθευση, και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 28 παράγραφος 1 και 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 26 Φεβρουαρίου 2018 το Συμβούλιο εξέδωσε την απόφαση (ΚΕΠΠΑ) 2018/298 (1).
                  
               
                     (2)
                  
                  
                     Το άρθρο 5 δεύτερο εδάφιο της απόφασης (ΚΕΠΠΑ) 2018/298 προβλέπει περίοδο εφαρμογής 24 μηνών από την ημερομηνία σύναψης της χρηματοδοτικής συμφωνίας του άρθρου 3 παράγραφος 3 της εν λόγω απόφασης, για τις δραστηριότητες που αναφέρονται στο άρθρο 1 αυτής.
                  
               
                     (3)
                  
                  
                     Η χρηματοδοτική συμφωνία με την προπαρασκευαστική επιτροπή για την Οργάνωση της Συνθήκης για την Πλήρη Απαγόρευση των Πυρηνικών Δοκιμών (CTBTO) υπογράφηκε στις 28 Απριλίου 2018 και, συνεπώς, πρόκειται να λήξει στις 27 Απριλίου 2020.
                  
               
                     (4)
                  
                  
                     Στις 19 Μαρτίου 2020, o Δρ Lassina ZERBO, o Εκτελεστικός Γραμματέας της προπαρασκευαστικής επιτροπής για τη CTBTO ζήτησε παράταση έως τις 30 Νοεμβρίου 2020 της περιόδου εφαρμογής που προβλέπεται στην απόφαση (ΚΕΠΠΑ) 2018/298 λόγω της αναδυόμενης παγκόσμιας κρίσης της νόσου COVID‐19 και της σχετιζόμενης προσωρινής αναστολής μη κρίσιμων δραστηριοτήτων της CTBTO.
                  
               
                     (5)
                  
                  
                     Ως εκ τούτου θα πρέπει να τροποποιηθεί η απόφαση (ΚΕΠΠΑ) 2018/298.
                  
               
                     (6)
                  
                  
                     Η παράταση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2018/298 έως τις 30 Νοεμβρίου 2020 δεν έχει επιπτώσεις ως προς τους πόρους.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 δεύτερο εδάφιο της απόφασης (ΚΕΠΠΑ) 2018/298 αντικαθίσταται από το ακόλουθο κείμενο:
            «Η παρούσα απόφαση λήγει στις 30 Νοεμβρίου 2020.».
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 23 Απριλίου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση (ΚΕΠΠΑ) 2018/298 του Συμβουλίου, της 26ης Φεβρουαρίου 2018, σχετικά με τη στήριξη της Ένωσης στις δραστηριότητες της προπαρασκευαστικής επιτροπής για την οργάνωση της συνθήκης για την πλήρη απαγόρευση των πυρηνικών δοκιμών (CTBTO) για την ενίσχυση των δυνατοτήτων της παρακολούθησης και επαλήθευσης και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 56 της 28.2.2018, σ. 34).